Kepentingan Pengajian Al-Quran dalam Membangunkan Peradaban: Kajian Kes dalam Kelas Pengajian Al-Qur’an, Tajwid & Bahasa Arab untuk Awam di Pusat Bahasa (CELPAD), UIAM
Ahmad Nabil Amir 1*
1 International Institute of Islamic Thought and Civilization (ISTAC-IIUM) Kuala Lumpur
*Email: nabiller2002@gmail.com

## Abstrak
Kertas  ini  membincangkan  kepentingan  pengajian  al-Qur’an  dan  ilmunya  dalam membangunkan peradaban Islam. Bagi memperoleh data dan materi kajian, studi kes dijalankan dalam Kelas  Pengajian  Al-Qur’an,  Tajwid  &  Bahasa  Arab  yang  dikendalikan  oleh  Pusat  Bahasa  (CELPAD), UIAM.  Ia  melihat  kaedah  dan  teknik  pengajaran  yang  diterapkan  dalam  kuliah,  serta  pencapaian  dan keberkesanannya dalam memberi kesedaran kepada orang awam dalam menghayati nilai-nilai asas dari ajaran al-Qur’an untuk membangunkan diri dan umat. Metode kajian adalah berlandaskan pemerhatian, serta  temubual  dan  soal  selidik  dengan  tenaga  pengajar  dan  para  peserta  untuk  melihat  tahap pemahaman  mereka  tentang  signifikasi  kelas  pengajian  ini  dalam  meningkatkan  kesedaran  agama  dan membangunkan jati diri dan umat. Pada umumnya, kuliah yang dianjurkan telah berhasil menanamkan nilai  dan  input  agama  yang  berkesan  dalam  menggilap  kefahaman  para  peserta  terhadap  ilmu  al- Qur’an.  Dalam  hal  ini,  usaha  peningkatan  harus  diteruskan  dengan  menekankan  aspek  tajdid  dalam kerangka  silibus  dan  proses  pembelajaran.  Ini  diketengahkan  dalam  kertas  ini  dengan  mencadangkan beberapa  pembaharuan  bagi  meningkatkan  standard  dan  kualiti  pengajian  dengan  rekonstruksi  dan inovasi  dalam  pengajaran  serta  pengintegrasian  kurikulumnya  dengan  ilmu-ilmu  kemanusiaan  dan pemikiran  semasa.  Kesimpulannya,  dengan  konsekuensi  yang  jelas  dari  keberkesanan  menganjurkan kelas  pengajian  al-Qur’an  untuk  orang  awam  ini,  maka  inisiatif  ini  harus  dikembangkan  dengan  lebih aggresif dan meluas bagi melahirkan generasi celik al-Qur’an yang dapat memberikan sumbangan yang instrumental dalam membina tamadun dan peradaban.
Kata Kunci: Pengajian al-Qur’an, CELPAD, UIAM, peradaban, umat

## ABSTRACT
This paper investigates the significance of Qur’anic studies and its science in developing Islamic civilization.  To  acquire  sufficient  data  and  material  for  study,  case  study  was  conducted  in  Kelas Pengajian  Al-Qur’an,  Tajwid  &  Bahasa  Arab  organized  by  Centre  for  Language  and  Pre-University
Academic Development (CELPAD), IIUM. It surveys the pedagogical method and technique assigned in class, and its effectiveness in instilling public consciousness of the underlying value of the Qur’an and its significance  to  empower  individual  and  society.  The  method  of  study  is  based  on  observation,  and interviews with trainers and participants to see their level of understanding on the significance of class in fostering  religious  consciousness  and  establishing  rigorous  ummah.  Generally,  the  class  has  effectively promotes value and religious input and increase participants’ understanding of the science of the Qur’an. In  this  regards,  continuous  effort  must  be  developed  emphasizing  on  the  aspect  of  reform  on  the curriculum  framework  and  syllabus.  This  is  set  forth  in  this  paper  by  envisaging  reform,  and reconstruction through integration of curriculum with contemporary science and thought to increase the standard of learning and teaching process. Summarily, with obvious consequence of the effectiveness of organizing  Qur’anic  class  for  the  public,  this  initiative  must  be  expanded  more  profoundly  to  produce Qur’anic generation that were instrumental in constructing progressive civilization for the ummah.
Keywords: Qur’anic Studies, Centre for Language and Pre-University Academic Development (CELPAD), IIUM, civilization, ummah

## PENDAHULUAN
Kertas  ini  memberikan  analisis  ringkas  tentang  perjalanan  Kursus  Umum  Al- Qur‟an,  Tajwid  dan  Bahasa  Arab  yang  diselenggarakan  oleh  Pusat  Bahasa,  UIAM.  Ia melihat kesan yang dibawa dari penggemblingan kelas ini dalam menggerakkan aspirasi perubahan  dan  tajdid  berteraskan  kaedah  dan  metodologi  pengajian  yang  intensif  dan berkesan.  Pencerahan  yang  diilhamkan  dari  kelas  ini  lahir  dari  pendekatan  dasarnya yang menekankan kepada penguasaan al-Quran dan kemahiran bahasa dan tajwid yang mendasar.  Ke  arah  maksud  ini,  kertas  ini  berusaha  memberikan  tinjauan  yang menyeluruh tentang kerangka kursus yang dibangunkan dan kaedah pembaharuan yang ditekankan  yang  menfokuskan  kepada  pencerahan  akliah  dan  akal  budi  bagi mencetuskan perubahan dan kebangkitan dan membangunkan peradaban.

## PUSAT BAHASA (CELPAD) UIAM
Pusat  Bahasa  (Centre  for  Languages  -  CfL)  telah  ditubuhkan  pada  bulan  Julai 1983  bagi  menawarkan  kelas  persediaan  bahasa  kepada  mahasiswa  peringkat  pra- Universiti  dan  sebagai  platform  bagi  menangani  keperluan  pengajaran  dan  memberi sokongan  dan  khidmat  perundingan  berkaitan  bahasa.  Penubuhannya  selari  dengan
penemuan  Centre  for  Fundamental  Knowledge  (CfK),  Kulliyyah  of  Economics  dan Kullliyyah  of  Laws.  Pada  bulan  Mei  1993,  namanya  diubah  kepada  Centre  for Languages  and  Pre-University  Academic  Development  (CELPAD)  atau  Pusat  Bahasa dan Perkembangan Akademik Pra-Universiti [ Markaz Tatwir al-Lughat wa’l-Marhalah al-Tahdiriyah  li’l-Jami‘ah ]  yang  diberi  mandat  dan  tanggungjawab  untuk mengimplementasikan  sistem  baru  dalam  pengajaran  dan  pembelajaran  bahasa  di UIAM.    Penemuannya  selaras  dengan  aspirasi  dan  visi  Universiti  untuk  mengangkat tahap  penguasaan  bahasa  di  kalangan  graduat  sebagai  prasyarat  bagi  mencapai kecemerlangan  dalam  bidang  akademik  dan  sebagai  katalis  untuk  kemajuan  dan pembangunan ummah.
Dalam sistem pengurusan dan hirarki Universiti, CELPAD diletakkan di bawah portfolio  Pejabat  Timbalan  Rektor  (Akademik  dan  Perencanaan).  Asas  dan  kerangka strukturnya  merangkumi  divisyen-divisyen  penting  yang  menyelaraskan  urusan  dan pengendalian  kelas  bahasa  dan  tilawah,  i.e.,  Divisyen  Tilawah,  Divisyen  Bahasa  al- Quran,  Divisyen  Bahasa  Melayu  dan  Divisyen  Bahasa  Inggeris.  Setiap  divisyen  ini bertanggungjawab  menyelenggarakan  unit-unit  khas  yang  dibentuk  bagi  melicinkan struktur  pentadbirannya,  seperti  Unit  Penyelidikan  dan  Unit  Kurikulum  (Curriculum Development  Management  &  Materials  Production  Unit  (CUDMAMPU),  Unit Pembangunan  Guru  (Teacher  Development  Unit  (TDU),  Unit  Penilaian  (Learning Evaluation  Unit),  Unit  Penaksiran  (Testing  and  Measurement  Unit),  Unit  Teknikal (Technical Unit), Unit Kewangan (Financial Unit) dan sebagainya.
Kurikulum yang direncanakan memberi fokus kepada kesedaran dan kefahaman bahasa dan pengembangannya dalam semua aspeknya. Dalam hubungan ini, CELPAD telah  merekrut  tenaga  pengajar  yang  terlatih  dari  negara-negara  Timur  Tengah  dan Eropah bagi menyumbangkan kepakaran mereka dalam melatih dan melahirkan graduat yang kompeten, dan memastikan semua pelajar UIAM mempunyai penguasaan bahasa (Arab, Inggeris, Melayu) yang baik. Pentadbiran Universiti juga menggariskan beberapa keutamaan  dalam  pengajaran  yang  mensasarkan  untuk  menghasilkan  graduat  yang boleh menyumbang dalam industri bahasa.
Al-Bayan: Jurnal Ilmu al-Qur'an dan Hadist / Volume 5, No.1. Januari 2022  / p-ISSN: 2615-2568  e-ISSN: 2621-3699
Berdasarkan  modul  dan  kurikulum  pengajiannya  yang  komprehensif  dan seimbang,  CELPAD  telah  memberi  sumbangan  besar  dalam  kajian  dan  penyelidikan bahasa dan pembangunannya. Ini dimanifestasikan dengan pembaharuan yang sistemik yang digariskan, dan penghasilan kamus dan buku-buku teks dari perspektif yang baru dan dinamik. Antaranya adalah penyusunan Kamus al-Farid oleh Dr. Mohd Puzhi Usop dan Kamus al-Khalil oleh Dr Abu Abdullah Hj. Hanafi bin Hj. Dollah selaku editor dan Ketua Pengarang. Kamus ini dikeluarkan dalam beberapa edisi, i.e., Kamus Kontekstual Lengkap  al-Khalil , Kamus  al-Khalil  Edisi  Pelajar , Kamus  al-Khalil  al-Islami , Kamus Pintar  al-Khalil , Kamus  Asasi  al-Khalil , Kamus Bergambar  al-Khalil dan  sebagainya. Penghasilan  ini  merupakan  suatu  sumbangan  penting  dalam  mengangkat  martabat bahasa dan memperluaskan kajian dan penelitiannya di abad kontemporer.
Sejak  awal  80-90  an,  CELPAD  telah  giat  menganjurkan  pelbagai  seminar, bengkel,  latihan  dan  kolokium  bahasa  yang  bertujuan  memperluaskan  jaringan kerjasama  dalam  industri  bahasa  dan  meningkatkan  kesefahaman  dalam  menentukan halatuju  dan  dasar  dalam  kegiatan  bahasa.  Pelbagai  idea  telah  diketengahkan  dalam aktiviti  dan  seminar  yang  dianjurkan,  bagi  meningkatkan  martabat  dan  pemahaman bahasa  yang  mapan.  Ini  diketengahkan  antaranya  dalam  Seminar  on  Translation  (Jan, 1996),  Seminar  Permasalahan  Pengajaran  dan  Pembelajaran  [Al-Quran  dan  Tilawah] (Jan,  2006),  Language  Enhancement  Programme  (LEP)  (Dec,  2011)  Seminar  Qiraat Peringkat Kebangsaan (Nov, 2011),  Ibadah Camp (Apr, 2014), Planting for the Future (May, 2014), 3 RD International Language Conference (ILC) [Persidangan Antarabangsa Bahasa ke 3], (Jun, 2014) dan lain-lainnya.
Seminar  Qiraat  Peringkat  Kebangsaan  (National  Seminar  on  Qiraat)  telah dilangsungkan  di  Auditorium  Utama,  UIAM  pada  19  &  20  Nov,  2011.  Seminar  yang bertemakan  “Al-Quran,  Qiraat  dan  Masyarakat:  Pendedahan,  Pemahaman  dan Penyelesaian” itu memberikan pendedahan kepada peserta tentang sejarah ilmu qiraat, ikhtilaf  tentang Qiraat  al-Sab‘ dan Qiraat  al-‘Ashr ,  sanad  dalam  pengajian  al-Quran, dan  mendedahkan  tentang  hubungan  ilmu  qiraat  dengan  kesenian  Mushaf  Rasm „Uthmani  serta  perkembangan  dan  isu-isu  mutakhir  dalam  bidang  qiraat.  Seminar  ini dianjurkan oleh Persatuan Mahasiswa  Ilmu Wahyu dan Warisan  Islam (IRKH Student Society), Persatuan Belia al-Qur‟an (Qur‟anic Youth Club), dan pelajar-pelajar Kursus
Umum  Tilawah  Al-Quran  (Qiraat)  (KUTAQ),  UIAM,  dengan  kerjasama  Jabatan Kemajuan Islam Malaysia (JAKIM).
ILC pula merupakan platform untuk mengumpulkan pakar dalam industri bahasa untuk  berkongsi  pandangan  tentang  perkembangan  mutakhir  dalam  pengajaran  dan pembelajaran dan penyelidikan bahasa. Ia telah menarik ahli-ahli akademik, penyelidik, pengamal,  pembuat  dasar  dan  pelajar  untuk  membentangkan  hasil  penyelidikan  dan bertukar  pandangan  tentang  isu-isu  berbangkit  yang  ditangani  secara  kolektif  dalam upaya pembaikan dan pengislaman bahasa.

## INSTITUT KEMAJUAN BAHASA ( IfLA)
Institute for Language Advancement (IfLA) [ Ma‘had Tanmiyat al-Lughat ] telah diasaskan  pada  1  Julai  2004  sebagai  Unit  Perniagaan  Strategik  (SBU)  di  bawah CELPAD.  IfLA  diwujudkan  untuk  menyediakan  kursus  dan  khidmat  bahasa  dalam spektrum  yang  menyeluruh  kepada  warga  Universiti,  sektor  awam  dan  swasta  dan masyarakat  umumnya.  Latihan  yang  intensif  ini  krusial  bagi  melengkapkan  golongan profesional  kini  dan  di  masa  depan  dengan  kemahiran  komunikasi  yang  baik  dalam dunia  moden  yang  kompetitif.  Fokus  utama  dalam  programnya  adalah  mengasak kefahaman  dan  kesedaran  bahasa  dan  menggerakkan  dasar  Islamisasi  yang diperjuangkan oleh Universiti.
IfLA diwujudkan bagi menjalankan akiviti komersial di bawah Unit Perniagaan Strategik  (SBU).  Unit  Perniagaan  Strategik  (SBU)  ini  diperkenalkan  bagi  “memasar atau  mengkomersilkan  ilmu  pengetahuan  dan  aktiviti  berkaitan  universiti.”  (Hatipah Ahmad  2007)  Ia  diwujudkan  di  setiap  Kullliyyah  bagi  “menjalankan  urusan  berkaitan kursus  eksekutif,  latihan,  perundingan,  khidmat  profesional  dan  klinik,  serta pengkomersilan produk penyelidikan secara kecilan.” (Hatipah Ahmad 2007)
IfLA menerima pelajar-pelajar dari China, Algeria, Bangladesh, Chad, Djibouti, Mesir,  Eritrea,  Guinea,  Indonesia,  Thailand,  Turkey,  Yemen,  dan  lain  lain.  Dengan jumlah pendaftaran yang meningkat saban tahun, banyak perencanaan yang dibuat bagi memperbaharui dan meningkatkan modul dan sistem sedia ada yang menepati kehendak pasaran  dan  komuniti.  Ini  diterapkan  dengan  menambahbaik  prasarana  dalam  kelas
persediaan  yng  dilengkapkan  dengan  makmal  bahasa,  makmal  komputer,  dan  pusat rujukan  kendiri  (Resource  and  Self-Access  Centre)  yang  canggih  dan  moden. Infrastruktur  asas  ini  memberi  kemudahan  pembelajaran  yang  maksimum  kepada pelajar untuk diakses dan dimanfaatkan dalam pengajian.
Selain kursus bahasa Arab, IFLA turut menawarkan kursus dalam bahasa-bahasa utama dunia yang lain seperti Kursus Umum Bahasa Inggeris (KUBI), Mandarin, Jepun, Turki,  Perancis,  dan  sebagainya.  Ia  turut  menawarkan  kursus-kursus  profesional  lain yang berkaitan seperti Kursus Bahasa untuk Sektor Korporat (Language Courses for the Corporate  Sector),  Standard  Arabic  Intensive  Course  (Kursus  Intensif  Arab  Standard) ( al-Dawrah  al-Mukaththafah  li-Lughah  al-‘Arabiyyah  al-Fusha ),  dan  Arab  bagi Pemahaman  Al-Quran  &  Sunnah  (Arabic  For  Understanding  Quran  &  Sunnah)  yang diselenggarakan  oleh  Centre  for  Human  Development  and  Applied  Social  Sciences (CERDAS) (Pusat Pembangunan Manusia dan Sains Sosial Gunaan).

## KURSUS UMUM TILAWAH AL-QURAN ( KUTAQ)
Kursus  Umum  Tilawah  al-Quran  (KUTAQ)  untuk  orang  awam  diperkenalkan bagi  memberi  pendedahan  kepada  masyarakat  awam  tentang  asas  dan  kemahiran berkaitan dengan al-Quran. Ia terbuka kepada warganegara Malaysia  yang berumur 18 tahun  ke  atas  yang  ingin  mendalami  manhaj  dan  pendekatan  asas  dalam  tilawah  dan qiraat.  Kursus  ini  merangkumi  beberapa  peringkat,  i.e.,  peringkat  asas  (fundamental), pertengahan dan tinggi. Pengajian bermula dari tahap asas i.e., asas tilawah, tajwid dan tarannum  sehingga tahap optimal (mahir). Pada akhir kursus, sijil (Kemahiran, Tajwid 3, Tarannum, Qiraat dan Tahsin Qiraat) akan diberikan kepada peserta yang telah lulus dan menyempurnakan kursus.
Kursus berpakej ini dijalankan selama 18 minggu dalam 36 jam. Ia mensasarkan kepada setiap lapisan masyarakat dari semua peringkat usia. Kebanyakannya terdiri dari pesara kerajaan, dan suri rumah. Modul-kursus yang dirangka memberikan pendedahan tentang  perspektif  asas  ilmu  qiraat  dan  kefahaman  dasar  yang  merangkumi  asas  al- Quran,  tajwid,  tarannum,  asas  qiraat,  tahsin  qiraat,  tilawah  &  tafsir.  Tenaga  pengajar yang  terlibat  terdiri  dari  para  pensyarah  dari  Pusat  Bahasa  (Divisyen  Tilawah,  dan
Divisyen  Bahasa  al-Quran),  yang  berpengalaman  dan  terlatih  dalam  mengendalikan kelas tilawah dan qiraat.
Selain  pengetahuan  al-Quran,  IfLA  turut  menawarkan  Kursus  Umum  Bahasa Arab  (KUBA)  ( al-Lughah  al-‘Arabiyyah  li’l-Jumhur )  untuk  orang  awam.  Ini diperkenalkan  bagi  membantu  peserta  memahami  bahasa  Arab  sebagai Sayyidat  al- Lughah (penghulu  segala  bahasa)  dan  seterusnya  pengetahuan  ini  membantu  mereka memahami  teks-teks  klasik  dari  khazanah  keilmuan  dan  turath  Islam.  Struktur pengajiannya  berasaskan  kepada  6  peringkat,  dan  terbahagi  kepada  peringkat  asas, pertengahan, dan tinggi, seperti yang diperincikan berikut:

## Kursus Bahasa Arab Asas
Nama Kursus Tajuk Kursus Ringkasan Subjek Tahap 1 Bahasa Arab Asas 1 & Bacaan dalam Solat Pelajaran asas tentang sebutan huruf Arab, perkataan asas serta asas nahu bahasa Arab. Memahami bacaan dalam solat dari „takbiratul ihram‟ hingga „salam‟ Tahap 2 Bahasa Arab Asas 2 & Doa-doa  & Zikir Harian Peserta kursus didedahkan dengan teks ringkas serta sambungan  nahu asas serta doa-doa dan zikir harian Tahap 3 Bahasa Arab Pertengahan 1 & Ayat- ayat Quran Pilihan 1 Perserta kursus dilatih untuk membina ayat-ayat ringkas serta pemahaman tentang ayat-ayat lazim yang sering dibaca dalam solat Tahap 4 Bahasa Arab Pertengahan 2 & Ayat- ayat Quran Pilihan 2 Teks yang Islamik serta latihan bertutur dalam bahasa Arab. Di samping itu, pelajar akan
mempelajari ayat-ayat al-Quran pilihan seperti ayat al-kursiy dan sebagainya. Tahap 5 Bahasa Arab Tinggi 1 & Komunikasi di Tanah Suci Fokus diberi kepada teks-teks Arab serta perbualan bahasa Arab di Tanah Suci Tahap 6 Bahasa Arab Tinggi 2 & Komunikasi Umum Peserta kursus akan didedahkan dengan perbualan di pelbagai situasi dan lokasi
Kursus  ini  dijalankan  setiap  hari  Isnin  dan  Rabu,  jam  8  hingga  10  malam,  dan setiap Sabtu  dari 9 pagi  hingga 1 tengah hari.  Ia  dijalankan di  lokasi  yang strategik  di seluruh Malaysia, i.e. kampus induk UIAM di Gombak, dan cawangannya di Kulliyyah Perubatan  Kuantan,  Pusat  Asasi  UIAM  Petaling  Jaya  dan  Pusat  Asasi  UIAM  Nilai. Kursus  ini  diadakan  tiga  sesi  setiap  tahun.  Sesi  pertama  pada  September,  sesi  kedua pada Januari, dan sesi ketiga pada April.
Dengan  kaedah  pengajiannya  yang  efektif  dan  waktu  pembelajaran  yang fleksibel,  kelas  ini  berusaha  memberikan  pendedahan  kepada  peserta  tentang kepentingan dan peranan bahasa Arab dalam kehidupan harian. Dengan penekanan yang signifikan  kepada  aspek  praktikal,  ia  cuba  menanamkan  kesedaran  dan  keyakinan  di kalangan  peserta  untuk  mempraktikkan  bahasa  Arab  dalam  kehidupan,  dan mengembangkan  penggunaannya  dalam  masyarakat,  dalam  usaha  meningkatkan kefahaman dan penghayatannya dengan lebih meluas.

## PENCAPAIAN
Dalam  liputan  yang  dibuat  oleh  Al-Waqae„e  Int.  ( Al-Waqai‘  al-Duwaliyah ) tentang  keberkesanan  Kelas  Al-Qur‟an,  Tajwid  &  Bahasa  Arab  untuk  Awam yang dianjurkan  oleh  IfLA,  ia  merumuskan  bahawa  inisiatif  ini  telah  mencapai  objektifnya
dalam  memberikan  kefahaman  al-Quran,  tajwid  dan  bahasa  Arab  kepada  orang  awam (Al-Waqae„e  Int.  1435  H).  Dalam  temuramah  yang  dijalankan  dengan  Pengarah  IfLA Pn.  Hjh.  Zaleha  Esa  dan  Timbalan  Pengarah  IfLA  merangkap  Ketua  Jabatan  Bahasa Arab  dan  Koordinator  Kursus  Bahasa  Arab,  Tuan  Fekri  Abidin  Hassan,  ia  menyorot perkembangan dan perjalanan kelas  yang telah mencatatkan pencapaian  yang baik dan memberansangkan.
Antara yang dicapai adalah:
1. Pelajaran  qiraat,  telah  memberikan  pencerahan  kepada  peserta  tentang  qira‟at al-mutawatirah dari Imam al-Kisa‟ei, Abu Ja„far, Ya„qub, Khalaf al-„Asyir dan lain-lain yang jarang dibahas dan diketengahkan.
2. Hasil sambutan yang menggalakkan dan permintaan yang meningkat dari orang awam,  IfLA  telah  membuka  lebih  banyak  cawangan  baru  di  lokasi  yang strategik.
3. Pengajian  bahasa  Arab  telah  memberikan  kefahaman  bahasa  yang  mantap  di kalangan peserta. Ia turut mengasak kemahiran menulis, membaca, berbual dan mendengar yang baik.
4. Pengajian  ini  telah  memberikan  kefahaman  yang  asas  tentang  al-Qur‟an  dan sunnah dan membantu peserta dalam memahami teks Islam.
5. Kelas  ini  telah  menjadi  suatu  wasilah  kepada  peserta  untuk  lebih  mendalami dan menyelidiki turath Islam dan peradabannya.
Usaha  IfLA  untuk  mengangkat  martabat  bahasa  ini  dapat  ditingkatkan  dengan menambahbaik  manhaj  dan  pendekatan  dengan  lebih  terancang  dan  berkesan,  seperti diusulkan oleh  Berte Alassane  (2012) dalam kajiannya tentang peranan internet  dalam meningkatkan  kemahiran  membaca  bahasa  Arab  sebagai  bahasa  kedua  di  kalangan pelajar  CELPAD:  “namun  sungguhpun  dengan  pemakaiannya  (bahasa  Arab)  yang meluas  di  seluruh  dunia  namun  kita  harus  memajukannya  dengan  usaha  yang bersungguh dari segi kaedah khususnya kaedah pengajarannya.” (2012)
Saranan-saranan  untuk  meningkatkan  keberkesanan  kursus  ini  harus diselaraskan dengan usaha pembaharuan yang menyeluruh dengan penggemblingan dan
perencanaan  manhaj  yang  efektif  dan  mengesankan,  seperti  dibayangkan  oleh  Tuan Fekri:  “Menyangkut  tentang  manhaj  pengajaran,  kami  tidak  hanya  menumpukan  pada uslub  pengajaran  tetapi  juga  kami  menyelidiki  apa  yang  diperlukan  oleh  pelajar sebenarnya,  kerana  di  samping  soal  pengajaran  bahasa,  pelajar  perlukan  banyak sokongan dan galakan.” (Al-Waqae„e Int. 1435 H)

## KESIMPULAN DAN SARANAN
Secara umumnya, inisiatif  yang diperkenalkan oleh  IFLA dalam menganjurkan kelas tilawah (KUTAQ) ini telah memberi kesan yang signifikan dalam membangunkan peradaban.  Ia  telah  memberikan  sumbangan  yang  penting  dalam  menawarkan  kelas pengajian  al-Quran  kepada  orang  awam  dan  mendedahkan  mereka  dengan  asas-asas tajwid,  qiraat,  tilawah  dan  tafsir  yang  ideal.  Usaha  ini  membantu  dalam  mengasak kefahaman  dan  penghayatan  terhadap  al-Quran,  yang  mengilhamkan  kesedaran  dalam membangunkan jati diri dan peradaban. Dengan langkah awal ini, IfLA harus merangka kurikulum  yang  lebih  agresif  dalam  upaya  untuk  menerobos  lebih  jauh  ke  dalam pelbagai  lapisan  masyarakat,  bagi  menggerakkan  perubahan  yang  lebih  berdampak dengan  kefahaman  al-Qur‟an  ke  arah  meningkatkan  pencerahan  akliah  dan mengembangkan pemikiran.

## DAFTAR PUSTAKA
Al-Waqae„e Int. (1435 H). “Temuramah,” Al-Waqae‘e Int . 160 Sept. 14, 15.
Azhar  Ibrahim.  (2014). Bahasa  dan  Tantangan  Intelektualisme .  Petaling  Jaya:  Gerak Budaya.
Berte  Alassane.  (2012).  “Dawr  al-Internet  fi  Ta„lim  al-Lughah  al-„Arabiyyah  li‟l- Natiqin  bi  Ghayriha  li-Tanmiyah  Maharah  al-Qira‟ah  Lada  al-Tullab  al-Mubtadi‟in  fi Markaz  al-Lughah  bi  al-Jami„ah  al-Islamiyyah  al-„Alamiyyah:  Dirasah  Wasfiyah Tahliliyyah.” Tesis Phd, Institut Pendidikan, UIAM.
Hanafi Hj. Dollah. (2012). Kamus Al-Khalil al-Islami . Gombak: IIUM Press, 2012)
Hatipah Ahmad. (03 Apr 2007). “Komersial Ilmu UIAM,” Harian Metro , 23.
Institute  for  Language  Advancement  (IfLA). www.iium.edu.my/ifla (Diakses  3 /4/2014).
Madijah.  (1995).  “Athar  Asalib  al-Tadris  fi  Ta„allum  al-Darisin  li-Lughah  al- „Arabiyyah.” Diss. M.A., Jabatan Bahasa Arab dan Kesusasteraan, KIRKHS, UIAM.
Siti  Intan Dahlia Muhammad Harun.  (2011).  “Perkembangan  Ilmu Qiraat  di  Malaysia dan  Keperluannya  di  Institusi  Pengajian  Tinggi,” Seminar  Qiraat  Peringkat Kebangsaan UIAM 19-20 Nov 2011.
Siti Zainab Suboh. (2011). “Kaedah yang Berkesan dalam Pengajaran dan Pembelajaran Ilmu Qiraat kepada Orang Awam,” Seminar Qiraat  Peringkat  Kebangsaan UIAM 19- 20 Nov 2011.
Yusof  Jamar.  (2011).  “Pengajaran  dan  Pembelajaran  Qiraat:  Pengalaman  di  UIAM,”
Seminar Qiraat Peringkat Kebangsaan UIAM 19-20 Nov 2011.